**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

-

**PROIECT** **DECIZIA ETAPEI DE ÎNCADRARE**

**Nr. \_\_\_\_\_\_\_\_ din 02.04.2020**

Ca urmare a solicitării de emitere a acordului de mediu adresate de **S.N.T.N.G. TRANSGAZ S.A. MEDIAȘ**,cu sediul în oraș Mediaș, str. P-ța C.I. Motaș, nr.1, jud. Sibiu înregistrată la sediul Agenției pentru Protecția Mediului (APM) Dâmbovița cu nr. 11573 din 28.08.2018 și la sediul Agenției pentru Protecția Mediului (APM)Prahova cu nr.11573 din 28.08.2018, a Deciziei Președintelui ANPM nr.6/31.05.2017, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. **[57/2007](https://idrept.ro/00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. **[49/2011](https://idrept.ro/00139597.htm)**, cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţelor Comisiei de Analiză Tehnică din data de 12.03.2020 la sediul Agenției pentru Protecția Mediului Prahova și din data de 14.03.2020 la sediul Agenției pentru Protecția Mediului Dâmbovița că proiectul  ***” Lucrări privind punerea în siguranță a conductelor Ø 16” Filipești – Ghirdoveni și Ø 20” Filipești – Răzvad, zona Platou Cioc”,*** propus a fi amplasat în județele Prahova și Dâmbovița, pe teritoriul unităților administrativ teritoriale (U.A.T.) Filipeștii de Târg, Filipeștii de Pădure și I.L. Caragiale **nu se supune evaluării impactului asupra mediului, nu se supune evaluării adecvate şi evaluării impactului asupra corpurilor de apă**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

d) punctul de vedere al APM PRAHOVA nr.4258 din 10.03.2020 înregistrat la APM Dâmbovița cu nr.3727 din 11.03.2020;

***1.* *Caracteristicile proiectelor***

a) ***mărimea proiectului***:

Proiectul prevede lucrări de punere în siguranță a conductelor de transport gaze naturale Ø 20” Filipești – Răzvad și Ø 16” Filipești – Ghirdoveni, conductelele prezentând pe anumite porțiuni defecte cu pierderi frecvente de gaze.

Lucrările constau în înlocuirea unor tronsoane pe o lungime totală de aproximativ 2130,0 m/fir conductă și se vor realiza pe raza județelor Prahova și Dâmbovița, pe teritoriul unităților administrativ teritoriale (U.A.T.) Filipeștii de Târg, Filipeștii de Pădure și I.L. Caragiale, după cum urmează:

|  |  |  |
| --- | --- | --- |
| **Județ** | **U.A.T.** | **Lungime tronson conductă înlocuit** |
| Prahova | Filipeștii de Târg  Filipeștii de Pădure | Ø 20”Filipești – Răzvad: L = 1400 m  Ø 16” Filipești – Ghirdoveni: L = 1416 m |
| Dâmbovița | I.L.Caragiale | Ø 20”Filipești – Răzvad: L = 735 m  Ø 16” Filipești – Ghirdoveni: L = 709 m |

Culoarul de lucru pentru conductele de transport gaze naturale DN500 (Ø 20”) și DN400 (Ø 16”) este de 16,0 m în terenuri arabile şi neproductiv, iar pentru zonele pădure, culoarul de lucru se reduce la 9,0 m. Având în vedere că traseul celor două conducte este în mare parte paralel, la o distanță cuprinsă între 4,0 – 10,0 m, s-a luat în considerare utilizarea unui culoar de lucru comun, atât pentru amplasarea conductelor noi proiectate, cât și pentru demontarea conductelor existente.

Traseul conductelor proiectate va respecta în mare parte traseul deja existent și va intersecta următoarele obstacole:

***Județul Prahova***

* căi de comunicație: De 35, De 2

Traversarea drumurilor de exploatare se va realiza subteran, conducta fiind pozată la o adâncime minimă de 1,5 m;

* canale: CCN 5, HC 39, HC 56

Subtraversarea canalelor se va realiza în șanț deschis, cu conducta lestată prin betonare continuă, generatoarea superioară a conductei betonate amplasându-se la o adâncime de min. 1,50 m, față de talvegul canalului.

***Județul Dâmbovița***

* căi de comunicație: drum forestier - ua 107D.

Traversarea drumului forestier se va realiza subteran în șanț deschis, conducta fiind pozată la o adâncime minimă de 1,5 m față de de generatoarea superioară a conductei.

* pârâul Valea Seacă

Cursul de apă va fi traversat în șanț deschis, cu conductă lestată prin betonare continuă, generatoarea superioară a conductei betonate fiind la o adâncime de minim 1,00 m față de afuierea generală, respectiv la 1,5 m față de talvegul pârâului.

Proiectul prevede realizarea următoarelor lucrări :

* înlocuirea tronsoanelor de conductă DN500 Filipești – Răzvad și DN400 Filipești – Ghirdoveni, precum și dezafectarea tronsoanelor existente pe raza localităților Filipești de Târg și Filipeștii de Pădure, județul Prahova;
* înlocuirea tronsoanelor de conductă DN500 Filipești – Răzvad și DN400 Filipești – Ghirdoveni, precum și dezafectarea tronsoanelor existente pe raza localității I.L. Caragiale, județul Dâmbovița

|  |  |  |  |  |  |  |
| --- | --- | --- | --- | --- | --- | --- |
| **Județ** | **UAT** | **Suprafața ocupată temporar (mp)** | **Lungime tronson conductă proiectată (m)** | | **Lungime tronson conductă dezafectată (m)** | |
| **DN 500\*** | **DN400\*\*** | **DN 500\*** | **DN400\*\*** |
| Prahova | Filipești de Târg | 31 457 | 1375 | 1415 | 1385 | 1410 |
| Filipești de Pădure | 319 | 22 | - | - | - |
| Dâmbovița | I.L.Caragiale | 14 697 | 738 | 710 | 610 | 620 |
| **Total** | | **46 473** | **2135** | **2125** | **2025** | **2030** |

*\* Conducta Dn 500 Filipești – Răzvad*

*\*\*Conducta Dn 400 Filipești – Ghirdoveni*

Execuţia obiectivelor proiectate presupune ocuparea temporară a unor suprafeţe de teren situate în extravilanul com. Filipeștii de Tărg, Filipeștii de Pădure și I.L. Caragiale.

Terenurile afectate de execuția lucrărilor se află fie în domeniul public și privat, fie parțial în domeniul public al statului aflat în administrarea RN a Pădurilor Romsilva, ANIF R.A., parțial este rezervă la dispoziția Comisiilor Locale de Fond Funciar ale comunelor Filipeștii de Pădure și Filipeștii de Târg. Conform Fișei de transmitere – defrișare emisă de Regia Națională a Pădurilor –Direcția Silvică Dâmbovița – Ocolul Silvic Moreni nr.5501 din 06.12.2019 pentru ocuparea temporară a terenului în suprafața de 0,9430 ha nu se vor face defrișări.

Caracteristici tehnice ale tronsoanelor noi de conductă de transport gaze naturale proiectate:

|  |  |
| --- | --- |
| * presiunea maximă de proiectare : | 40 bar |
| * diametrul conductei Filipești – Ghirdoveni: | Ø 16” (Dn 400 mm) |
| * lungime tronson Filipești – Ghirdoveni înlocuit: | L = 2125 m |
| * diametrul conductei Filipești – Razvad: | Ø 20” (Dn 500 mm) |
| * lungime tronson conductă Filipești – Razvad înlocuit: | L = 2135 m |
| * materialul tubular: | Tip L360 NE |

Conducta se va amplasa îngropat pe toată lungimea. Adâncimea de pozare a conductei este cca. 1,1 m între suprafața solului și generatoarea ei superioară, cu excepția subtraversării căilor de comunicații, unde adâncimea de pozare a conductei este de minim 1,5 m și a subtraversării cursului de apă, unde adâncimea de pozare a fost stabilită prin studiul hidrologic.

## Racordarea la reţele utilitare existente în zonă

Pentru execuția lucrărilor prevăzute prin proiect și în etapa de funcționare nu este necesară racordarea la rețele publice de alimentare cu apă și canalizare.

* *Alimentare cu apă*

În perioada de execuție necesarul de apă potabilă și tehnologică va fi asigurat de executantul lucrării din surse autorizate.

În perioada de operare a obiectivelor proiectului nu se utilizează apă potabilă și tehnologică.

* *Sisteme de canalizare*

Managementul apelor uzate menajere, generate de personal atât în organizarea de șantier cât și pe parcursul desfășurării activităţilor de construcţie, va fi asigurat cu toalete ecologice mobile, pe bază de contracte cu operatorii autorizaţi.

În perioada de operare a obiectivelor proiectului nu se generează ape uzate menajere sau tehnologice.

* *Alimentare cu energie electrică*

În perioada de execuție, necesarul de energie electrică pentru funcționarea aparatelor/sculelor electrice, va fi asigurat de către executantul lucrărilor prin generator electric mobil.

Pentru operarea obiectivelor prevăzute prin proiect nu sunt necesare lucrări de alimentare cu energie electrică.

## *Căi noi de acces sau schimbări ale celor existente*

Pentru accesul mașinilor și utilajelor în zona de lucru se vor utiliza drumurile de acces existente, nefiind necesare căi noi de acces.

Accesul utilajelor la punctul inițial de înlocuire a celor două tronsoane de conductă DN500 Filipești - Răzvad, respectiv DN400 Filipești – Ghirdoveni se va realiza din DJ720 Moreni-Ploiești prin drumurile de exploatare existente ce fac legătura cu zona de interes (De 1906, De1890, De1889 și De35).

Accesul utilajelor la punctul final de înlocuire a celor două tronsoane de conductă DN500 Filipești - Răzvad, respectiv DN400 Filipești – Ghirdoveni se va realiza din DJ710A Moreni – I.L.Caragiale prin drumul de exploatare De19/2, drum ce face legătura între drumul județean și zona de interes.

La finalizarea lucrărilor, dacă este cazul, drumurile de acces utilizate vor fi reparate și aduse la starea iniţială, prin grija constructorului.

Pentru realizarea proiectului se vor executa următoarele lucrări principale:

1. Amenajări teren – pregătirea culoarului de lucru;
2. Amenajări şi lucrări pentru protecţia mediului – depozitarea stratului vegetal separat de pământul rezultat din săpătură şi refacerea stratului după astuparea şanţului;
3. Investiţia de bază: săparea şanţului; formarea firului de conductă prin sudare cap la cap a ţevilor; lansarea în şanţ a firului de conductă format şi a tronsoanelor de subtraversare; realizarea probelor de presiune; cuplarea tronsonului proiectat la conducta existentă;
4. Demontare conducte existente;
5. Recepţia lucrărilor şi punerea în funcţiune.

În vederea realizarii lucrărilor prevăzute prin proiect va fi necesară oprirea gazelor pe fiecare conductă în parte, aceasta realizându-se cu ajutorul robinetelor de secționare existente amonte-aval de zona de interes, utilizând echipamente de punere în siguranță a conductelor (flanșe multifuncționale și obturatoare gonflabile).

Pentru înlocuirea celor două tronsoane de conductă DN400 Filipești - Răzvad și DN500 Filipești - Ghirdoveni, execuția lucrărilor se va realiza etapizat, cu păstrarea unei conducte în funcțiune pentru asigurarea alimentării cu gaze a SRM-urilor de pe traseu, după cum urmează:

**Etapa I – înlocuire tronson conductă DN500 Filipești - Răzvad, cu menținerea în funcțiune a conductei existente DN400 Filipești - Ghirdoveni:**

* **km 0+000 – 0+291**: conducta proiectată DN500 se va amplasa la o distanță cuprinsă între 6,80-12,00 m (interax) față de conductă DN400 în funcțiune;
* **km 0+291 – 1+284**: conductele proiectate DN500 și DN400 se vor amplasa într-un șanț comun la o distanță de 2,00 m interax, păstrându-se distanța de min. 5,50 m interax între conducta DN400 proiectată și conducta Dn 400 în funcțiune;
* **km 1+284 – 1+524**: conducta proiectată DN500 se va amplasa la o distanță min 5,50 interax față de conducta DN400 în funcțiune, într-o zonă de pădure în culoarul de protecție (neîmpădurit);
* **km 1+524 – 1+615**: conducta proiectată DN500 se va amplasa la o distanță de 4,00 interax față de conducta DN400 în funcțiune, într-o zonă de pădure în culoarul de protecție (neîmpădurit);
* **km 1+615 – 1+990**: conductele proiectate DN500 și DN400 se vor amplasa într-un șanț comun la o distanță de 2,00 m interax.

Culoarul de lucru în zona de pădure se va amplasa în zona de protecție a conductei fără vegetație forestieră, iar amplasarea conductelor se va realiza păstrându-se o distanța de min. 4,00 m interax între conducta DN500 proiectată și conducta DN400 în funcțiune.

* **km 1+990 – 2+135** **(punct final)**: conducta proiectată DN500 se va amplasa la o distanță >6,00 m interax față de conducta DN400 în funcțiune.

**Etapa II – înlocuire tronson conductă DN 400 Filipești - Ghirdoveni, cu conducta nou proiectată DN500 Filipești – Răzvad în funcțiune:**

* **km 0+000 – 0+179**: conducta proiectată DN400 se va amplasa la o distanță cuprinsă între 5,50-12,00 m (interax) față de conducta DN500 mm în funcțiune;
* **km 0+179 – 0+296**: conducta proiectată DN400 va fi amplasată odată cu conducta DN500, în șanțuri distincte, la o distanță cuprinsă între 5,50-8,50 m (interax) față de conducta DN400 în funcțiune (amplasarea celor două conducte se va realiza în prima etapă);
* **km 0+296 – 1+289**: conducta proiectată DN400 va fi amplasată odată cu conducta DN500, în același șanț, la o distanță de 2,00 m interax una față de cealaltă, păstrând o distanță mai mare de 6,00 m interax față de conducta DN400 în funcțiune (amplasarea celor două conducte se va realiza în prima etapă);
* **km 1+289 – 1+535**: conducta proiectată DN400 se va amplasa păstrând o distanță de 6,00 m interax față de conducta DN500 în funcțiune;
* **km 1+535 – 1+622**: conducta proiectată DN400 se va amplasa la distanța de 4,00 m interax față de conducta DN500 în funcțiune (executată în prima etapă), datorită zonei de pădure având în vedere că terenul își schimbă drastic configurația (taluz și râpă) stânga – dreapta față de culoarul de lucru;
* **km 1+622 – 1+998**: conducta proiectată DN400 va fi amplasată odată cu conducta DN500, în același șanț, la o distanță de 2,00 m interax una față de cealaltă (amplasarea celor două conducte se va realiza în prima etapă);
* **km 1+998 – 2+125 (punct final)**, conducta proiectată DN400 se va amplasa simultan cu conducta DN500, în șanțuri distincte, păstrând o distanță mai mare de 6,00 m interax față de conducta DN400 în funcțiune (amplasarea celor două conducte se va realiza în prima etapă).

Conductele proiectate se vor amplasa pe cât posibil în același șanț cu cel al conductelor existente ce se vor demonta.

*Pregătirea culoarului de lucru*

Lățimea culoarului de lucru pentru conductele de transport gaze naturale DN500 și DN400 va fi de 16,0 m în terenuri arabile şi neproductiv, iar pentru zonele pădure, culoarul de lucru se va reduce până la 9,0 m.

Traseul celor două conducte fiind paralel, în mare parte, la o distanță cuprinsă între 4,0 –10,0 m, se va utiliza un culoar de lucru comun, atât pentru demontarea conductelor existente, precum și pentru amplasarea conductelor noi proiectate, cu precizarea că traseul conductelor noi proiectate va respecta în mare parte traseul deja existent.

*Săparea şanţului*

Modul de execuţie a şanţului (manual sau mecanizat) în vederea montării conductei se stabilește în funcţie de natura terenului, volumul terasamentelor, astfel:

* manual, în zonele unde montarea conductei se realizează la distantă mică faţă de alte conducte de gaze, de canalizare sau instalaţii subterane, de telecomunicaţii şi electrice existente, în zonele de intersecţie cu căile de comunicaţie, precum şi în locurile unde datorită pantelor cu înclinaţii foarte mari nu este posibil accesul utilajelor de săpat. La execuţia săpăturii manuale, şanţul va avea taluzuri naturale înclinate şi protecţii pentru maluri din şipci de lemn (ce se vor refolosi de la o locaţie la alta), pentru apărarea personalului de execuţie contra surpărilor;
* mecanizat, în zonele unde este posibil accesul acestora, precum și pentru lucrările care necesită volume mari de dislocări de pământ.

Înainte de începerea lucrărilor de săpătură a şanţului conductei, în vederea identificării obiectivelor subterane existente (cabluri electrice, cabluri de telecomunicaţii, conducte, canalizări, etc) situate în vecinătate sau intersectate cu traseul conductei proiectate, constructorul este obligat să ia legătură cu beneficiarii (proprietarii) acestora.

Şanţul conductei trebuie curăţat de bolovani sau alte corpuri tari care ar putea deteriora izolaţia la montarea conductei în poziţie definitivă.

La stabilirea adâncimii şanţului se ţine cont de faptul că montarea conductei în poziţie definitivă va fi sub adâncimea de îngheţ, respectiv la o adâncime de minim 1,10m măsurată de la suprafaţa solului la generatoarea superioară a conductei, cu excepţia subtraversărilor căilor de comunicaţie, cazuri în care aceasta se va monta conform detaliilor de execuţie din partea desenată a prezentei documentaţii.

De asemenea, adâncimea de montaj a conductei va fi diferită de la un caz la altul, dar nu mai mică de 1,10 m până la generatoarea ei superioară, în situaţiile în care aceasta intersectează alte conducte şi instalaţii subterane (cursuri de ape, conducte de apă, canale, etc).

*Îmbinarea ţevilor*

Îmbinarea ţevilor se va realiza prin sudarea electrică a capetelor acestora (cap la cap) prin rotire, pentru formarea tronsoanelor şi la poziţie (în şanţ) pentru formarea firului conductei, cu respectarea coeficientului de calitate al îmbinării sudate la valoarea de 1(φ=1). Asamblarea ţevilor se va realiza prin sudură.

Controlul sudurilor se va face prin gamagrafiere sau (cu asigurarea înregistrărilor) 100%..

*Montarea conductei*

Asamblarea și lansarea firului de conductă în şanţ în poziţie definitivă, se va face în funcţie de condiţiile oferite de teren, respectiv de construcţiile și instalaţiile întâlnite pe traseul conductei astfel:

* pe tronsoane îmbinate prin sudură electrică în fir pe marginea şanţului și lansarea în şanţ în poziţie definitivă;
* asamblarea firului de conductă în şanţ în poziţie definitivă se va realiza prin suduri executate „la poziţie” în gropi de poziţie.

Lansarea conductei se va realiza prin aşezarea acesteia în şanţul săpat anterior, utilizându-se macarale mobile tip lansator. Schimbările de direcţie în plan orizontal se vor realiza prin curbe îndoite la cald.

Montarea conductei în apropierea sau la traversarea altor instalaţii existente montate subteran, va fi făcută cu respectarea condiţiilor tehnice prevăzute în avize și impuse de proprietarii reţelelor respective.

**Astuparea conductei**

Astuparea şanţului se va realiza cu pământul rezultat de la săpătură şi depozitat pe marginea şanţului, în final depunându-se stratul vegetal depozitat separat. După lansarea conductei în şanţ, acoperirea se face cu pământ cu granulație mică să nu deterioreze izolaţia și se execută manual, în straturi succesive de 10÷15 cm până ce se acoperă cu 30 cm generatoarea superioară a conductei.

Fiecare strat se compactează separat. Restul umpluturii se va face mecanizat în straturi de 20÷30 cm, de asemenea bine compactate.

Compactarea umpluturilor se va executa cu maiul de mână și cu maiul mecanic la umiditatea optimă de compactare printr-un număr variabil de treceri suprapuse peste fiecare strat.

Gradul de compactare se va realiza la gradul de compactare inițial al terenului. Umiditatea optimă de compactare se asigură prin stropire manuală în locuri înguste și prin stropire mecanică în spaţii largi, pentru completarea gradului de umiditate necesar.

În terenurile agricole, după acoperirea conductei, stratul vegetal se va reface astfel ca după tasare terenul să ajungă la profilul iniţial.

Traversări de obstacole

Tronsoanele proiectate ale conductelor de transport gaze naturale DN400 și DN500 intersectează următoarele obiective:

* ape cadastrate – pârâul Valea Seacă;
* canale: CCN 5, HC39, HC 56;
* drumuri de exploatare – De 2, De 35.

*Realizarea lucrărilor de subtraversare a pârâului Valea Seacă* prin săpătură în șanț deschis, cu conducta lestată prin betonare continuă:

* *subtraversarea pârâului Seaca cu conducta Ø 20” Filipești – Răzvad:* lungimea conductei lestate va fi de 22,0m, iar adâncimea de pozare a generatoarei superioare a conductei lestate va fi la 1,18 m față de cota de afuiere și 1,90 m față de cota talvegului din profilul subtraversării.
* *subtraversarea pârâului Seaca cu conducta Ø 16” Filipești – Ghirdoveni:* lungimea conductei lestate va fi de 20,0 m, iar adâncimea de pozare a generatoarei superioare a conductei lestate va fi la 1,0 m față de cota de afuiere și 1,50 m față de cota talvegului din profilul subtraversării.

După executarea lucrărilor de traversare, configurația malurilor va fi adusă la forma și starea inițială.

Succesiunea tehnologică a lucrărilor de traversare a cursului de apă în șanț deschis, cu conducta lestată este următoarea:

1. Țevile care vor forma firul subtraversării se vor betona într-o stație de betonare, conform detaliului de betonare (lestare);
2. Se transportă țevile betonate la secțiunea de traversare;
3. Se îmbină pe mal tronsoanele de țeavă care formează firul traversării, izolate și betonate în stație;
4. Se betonează la fața locului sudurile de întregire, după ce acestea au fost izolate;
5. Se montează prin sudare curbele de revenire în fir a traversării (cele din plan vertical);
6. Se execută excavația șanțului conductei până la cota prevăzută în proiect;
7. Se lansează conducta în șanț prin tragere, de pe malul opus, și cu ajutorul lansatoarelor;
8. Se montează conducta în șanț, conform tehnologiei de la firul liniar, după verificarea și controlul sudurilor și izolației; probarea conductei se face după întregirea firului;
9. Se astupă șanțul conductei prin lucrări de terasamente cu compactare;
10. Se reface secțiunea cursului de apă, prin aducerea malurilor la forma inițială.

La țeava preizolată din zona lestată prin betonare continuă se va adăuga o protecţie mecanică suplimentară cu răşini epoxidice. Protecția mecanică se va asigura prin aplicarea de benzi din fibră de sticlă cu grosimea minimă de 0,4mm, în aplicare multistrat, impregnate cu rășini epoxidice. Numărul de straturi ce se aplică este funcție de diametrul exterior al conductei și pentru 300<DN<600 mm se vor aplica 3 straturi cu suprapunere 50% (g=2,0 mm).

**Protecția catodică**

Protecţia catodică activă a celor două conducte este asigurată prin intermediul stațiilor de protectie catodică (SPC) existente pe traseul conductelor, cea mai apropiată fiind la NT Ghirdoveni; monitorizarea protecției catodice se realizează prin intermediul prizelor de potenţial.

**Probe de presiune**

Înainte de a fi expediate pe şantier, toate confecţiile metalice de atelier (curbele de schimbare de direcţie) vor fi supuse probelor de rezistenţă cu apă, la 1,4×proiectare, timp de 60 minute şi respectiv etanşeitate cu aer, la proiectare (40 bar), timp de 24 ore, conform condiţiilor tehnice înscrise în planurile de execuţie şi montaj. Probele de presiune pentru confecţiile matalice se vor realiza în ateliere specializate.

Probele de presiune ale tronsoanelor de conducte proiectate/înlocuite/puse în siguranță se vor executa pentru presiunea maximă admisibilă de operare (maximă de regim) de 40 bar, după cum urmează:

- proba de rezistenţă cu apă, la 1,4×pregim sau 1,2×pregim, în funcţie de clasa de locaţie, timp de minim 6 ore de la stabilizarea presiunii şi egalizarea temperaturii fluidului de probă din conductă cu temperatura solului;

- proba de etanşeitate cu aer se va realiza după terminarea probei de rezistenţă şi golirea conductei de apă, la presiunea maximă admisibilă de operare (presiunea de proiectare/maximă de regim) de 40 bar, timp de minim 24 ore de la stabilizarea presiunii şi egalizarea temperaturii fluidului de probă din conductă cu temperatura solului.

După probe se vor executa întregirile dintre tronsoane pentru formarea firelor conductelor. La aceste întregiri se vor utiliza ţevi cu certificate de calitate iar sudurile vor fi integral controlate prin control nedistructiv.

Toate acestea odată realizate se va proceda la evacuarea aerului din conducte, cu ajutorul gazelor naturale (purjarea cu gaze a conductelor), pentru punerea/repunerea acestora în funcţiune.

*Traversare canale: CCN 5, HC39, HC 56*

Traversarea canalelor se va realiza prin săpătură în șanț deschis, cu conducta lestată prin betonare continuă.

Pentru realizarea lucrărilor de subtraversare canele se va ține seama de forța ascensională ce acționează asupra COTG. Dacă greutatea totală a COTG este mai mică decât forța ascensională, subtraversarea se va realiza prin lestarea conductei cu beton, pentru a satisface condiția Gtotal COTG ≤ Farhimedică, condiție necesară pentru explotarea în timp a COTG, eliminând riscul de ”dezvelire” conductă.

La acest tip de traversări, cota generatoarei superioare a lestului conductei este situată la o distanță de 0,5 - 1,0 m față de cota afuierilor generale a cursului de apă traversat, respectiv 1,5m față de talvegul canalului.

Pentru traversările de ape prin săpătură în șanț deschis, coeficientul de lestare al conductei este de 1,20 ÷ 1,45 pentru traversarea apelor curgătoare și de 1,10 pentru traversarea apelor stătătoare.

*Traversări căi de comunicație: drumuri de exploatare De 2, De 35 și drum forestier*

Traversările drumurilor de exploatare se execută prin săpătură în șanț deschis, fără amplasarea conductei în tub de protecție, la o adâncime de min.1,5 m față de generatoarea superioară a conductei.

Succesiunea tehnologică de subtraversare căi de comunicații este următoarea:

1. Se degajează terenul de o parte și alta a amprizei drumului, în culoarul de lucru;
2. Se execută șanțul pentru montarea conductei care formează traversarea;
3. Se montează conducta în șanț, conform tehnologiei de la firul liniar, după verificarea și controlul sudurilor și izolației; probarea conductei se face după întregirea firului;
4. Se astupă șanțul conductei prin lucrări de terasamente cu compactare, grad de compactare de 97-98%;
5. Se reface structura rutieră a căii de comunicație, aducându-se la starea inițială.

b) ***cumularea cu alte proiecte***: nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: riscul de accident, pe perioada execuţiei lucrărilor este redus;

***2. Localizarea proiectelor***

2.1. utilizarea existentă a terenului:

Conform Certificatului de urbanism nr. 67/24.06.2019 emis de Consiliul Județean Prahova:

* terenul pe care se vor desfășura lucrările are categoria de folosință arabil, pășune, neproductiv (canal, drum) și pădure.
* terenul este situat în zonă de protecția conducte magistrale de transport gaze de înaltă presiune, cale ferată și lucrări de îmbunătățiri funciare, conform P.A.T.J. Prahova și P.U.G. –uri și R.L.U.-uri ale localităților – documentații aprobate.
* destinația stabilită prin documentațiile de urbanism aprobate este zone cuprinse în extravilan ”EX 2”, zone rezervate pentru activități forestiere în extravilanul comunei Filipeștii de Pădure și terenuri agricole ”TA”, terenuri forestiere ” TF” și terenuri ocupate de căi de comunicație ”TC” în extravilanul comunei Filipeștii de Târg.

Conform Certificatului de urbanism nr. 133/06.07.2017 emis de Consiliul Județean Dâmbovița, cu valabilitate prelungită până în data 06.07.2020, terenul aferent lucrărilor prevăzute prin proiect la nivelul comunei I.L. Caragiale are categoria de folosință pădure, iar destinația actuală este pădure extravilan - nereglementat urbanistic;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede: după executarea lucrărilor de subtraversare a pârâului Șuța Seacă configurația malurilor va fi adusă la forma și starea inițială;
2. zonele costiere: nu este cazul;
3. zonele montane şi cele împădurite: realizarea proiectului implică lucrări în fondul forestier național aflat în administrarea Direcției Silvice Dâmbovița prin Ocolul Silvic Moreni.

|  |  |  |  |  |
| --- | --- | --- | --- | --- |
| Administrator | U.P. | u.a. | Suprafața  solicitată (ha) | Suprafață ocupată temporar (ha) |
| Direcția Silvică Dâmbovița -Ocolul Silvic Moreni | U.P. VI GRUIU | 60 | 0,0770 | 0,0770 |
| 58 | 0,0779 | 0,0779 |
| 57 | 0,0319 | 0,0319 |
| 42 | 0,1469 | 0,1469 |
| 41b | 0,2123 | 0,2123 |
| 41a | 0,0300 | 0,03 |
| 41m | 0,2600 | 0 |
| 107d | 0,0070 | 0 |
| 10m | 0,1000 | 0 |
| **Total proiect** |  | **0,9430** | **0,576** |

Lucrările prevăzute prin proiect în zona de pădure se vor desfășura în culoarul de protecție al conductelor existente, fără vegetație forestieră; nu vor fi necesare defrișări;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în interiorul sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul ;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

II. Proiectul propus nu intra sub incidenţa art. 28 din O.U.G. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările si completările ulterioare, amplasamentul propus nu se află în/sau vecinătatea unei arii naturale protejate sau alte habitate sensibile.

III. Motivele pe baza cărora s-a stabilit necesitatea neefetuării evaluării impactului asupra corpurilor de apă

Conform adresei Administrației Naţionale Apele Române – Sistemul de Gospodărire al Apelor Dâmbovița a fost emis deja ***Avizul de gospodărire al apelor nr.182 din 02.11.2018.***

***Condiţiile de realizare a proiectului****:*

* ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Respectarea condițiilor impuse prin avizele solicitate în Certificatele de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***
* ***Executarea lucrărilor se va face cu respectarea documentației tehnice depuse, a normativelor și prescriptiilor tehnice specifice;***
* ***Se vor respecta măsurile de reducere și protecție menționate în memoriul de prezentare referitoare la executarea lucrărilor, pentru realizarea proiectului în condiții de siguranță și cu impact minim posibil pe fiecare factor de mediu;***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* utilajele tehnologice, utilizate la lucrările de construcție, vor respecta prevederile H.G. nr.332/2007 privind stabilirea procedurilor pentru aprobarea de tip a motoarelor destinate a fi montate pe mașini mobilșe nerutiere și a motoarelor destinate vehiculelor pentru transportul rutier de persoane sau de marfă și stabilirea măsurilor de limitare a emisiilor gazoase și de particule poluante provenite de la acestea, în scopul protecției atmosferei;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice.

**Protecţia apelor**

***Se vor respecta condiţiile impuse prin Avizul de gospodărire al apelor nr.182 din 02.11.2018***

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

**Protecţia aerului**

* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;
* vehiculele şi utilajele utilizate vor fi verificate periodic în vederea remedierii eventualelor disfuncţii identificate;

**Protecția împotriva zgomotului**

* în timpul execuţiei proiectului şi funcţionării *Nivelul de zgomot* continuu echivalent ponderat A (AeqT)se va încadra în limitele SR 10009/1988 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/ 2014 pentru aprobarea Normelor de igienă şi sănătate publică privind mediul de viaţă al populaţiei ;

**Protecţia solului**

- se vor amenaja spaţii corespunzătoare pentru depozitarea materialelor de construcţie şi pentru depozitarea temporară a deşeurilor generate;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea 265/2006, cu modificările şi completările ulterioare precum şi ale Legii nr. 211/201, privind regimul deşeurilor, cu modificările și completările ulterioare.***

**Lucrări de refacere a amplasamentului**

**-** la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizării proiectului;

**-** se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;

**-**  modul de depozitare al deşeurilor/valorificare şi monitorizarea cantităţilor de deşeuri generate conform Ordinului nr. 856/2002; predarea deşeurilor către operatori autorizaţi în valorificarea/ eliminarea deşeurilor;

**-** respectarea normelor de securitate, respectiv a normelor de securitate a muncii;

**-** nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;

**-** se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Mircea NISTOR**

**Șef Serviciu A.A.A.**, **Întocmit,**

**Maria MORCOAȘE consilier AAA**

**Grațiela CIOCOIU- BUNILĂ**